หุ้นเช้า16ส.ค.ปิดบวก3.06จุด
ดัชนีเช้า16ส.ค.ปิดตลาดที่ 1,089.38 จุด เพิ่มขึ้น 3.06 จุด ด้วยมูลค่าการซื้อขาย 13,127 ล้านบาท
16 ส.ค. 2554

ดัชนีเช้า16ส.ค.ปิดตลาดที่ 1,089.38 จุด เพิ่มขึ้น 3.06 จุด ด้วยมูลค่าการซื้อขาย 13,127 ล้านบาท




 
ดัชนีตลาดหลักทรัพย์ภาพเช้าวันที่ 16 ส.ค. ปิดที่ 1,089.38 จุด เพิ่มขึ้น 3.06 จุด หรือ 0.28 % แตะระดับสูงสุด 1,091.35 จุด และต่ำสุด 1,082.71 จุด มูลค่าการซื้อขาย 13,127 ล้านบาท ตลอดครึ่งเช้าที่ผ่านมาดัชนีหุ้นแกว่งตัวผันผวนในกรอบแคบ และสลับกันในแดนบวกและลบ ก่อนที่จะปิดในแดนบวกเล็กน้อยเพียง 3 จุดเท่านั้น
นักวิเคราะห์ บล.บัวหลวง เปิดเผยว่า ปัจจัยตลาดในวันนี้ ดัชนีดาวโจนส์เมื่อขึ้นปิดอยู่ในแดนบวกและเป็นการปิดบวกติดต่อกัน 3 วันทำการ เนื่องจากนักลงทุนขานรับข่าวควบรวมกิจการของบริษัทหลายแห่ง รวมถึงข่าวกูเกิลเสนอซื้อกิจการโมโตโรลา โมบิลิตี้
นอกจากนี้ ตลาดยังได้แรงหนุนจากรายงานที่ว่าเศรษฐกิจญี่ปุ่นหดตัวน้อยกว่าที่คาดการณ์ไว้ในไตรมาส 2 ซึ่งข้อมูลดังกล่าวช่วยให้นักลงทุนผ่อนคลายจากความวิตกกังวลเกี่ยวกับการชะลอตัวของเศรษฐกิจทั่วโลก คาดตลาดหุ้นไทยยังปรับขึ้นได้ต่อเนื่อง แต่ระหว่างทางจะมีการขายทำกำไรเป็นระยะ  พร้อมกันนั้น วันนี้ผู้นำฝรั่งเศสและเยอรมันนีมีนัดปรึกษากันในประเด็นหนี้สาธารณะว่าจะแก้ไขหรือป้องกันอย่างไรไม่ให้ลุกลามไปยังประเทศอื่นๆ เพิ่มเติม ดังนั้น ตลาดยังอยู่ในภาพของการรีบาวด์ขึ้น 
โดยมีแนวต้านที่ประมาณ 1,090-1,100 จุด โดยแนะนำให้เน้นกลยุทธ์การลงทุนระยะสั้นเป็นหลัก และเน้นหุ้นในกลุ่มการบริโภคในประเทศ เนื่องจากยังได้รับผลดรจากนโยบายทางรัฐ และให้หลีกเลี่ยงหุ้นที่เกี่ยวเนื่องกับสินค้าโภคภัณฑ์ เนื่องจากอาจได้รับผลกระทบจากภาพเศรษฐกิจโลกที่ชะลอตัวลงได้
หลักทรัพย์ที่มีมูลค่าการซื้อขายสูงสุด 5 อันดับ ได้แก่ 
PTT          มูลค่าการซื้อขาย 562 ล้านบาท ปิดที่ 328 บาท เพิ่มขึ้น 1.00 บาท (0.31%) TOP         มูลค่าการซื้อขาย 509 ล้านบาท ปิดที่ 70.50 ราคาไม่เปลี่ยนแปลง BBL         มูลค่าการซื้อขาย 508 ล้านบาท ปิดที่ 159.50 ราคาไม่เปลี่ยนแปลง KBANK    มูลค่าการซื้อขาย 441 ล้านบาท ปิดที่ 132.50 บาท ลดลง 1.00 บาท (0.75%)SCB         มูลค่าการซื้อขาย 408 ล้านบาท ปิดที่ 117.50 บาท ลดลง 1.50 บาท (1.26%)